b'\n_START_ARTICLE_\nSvenska Clart\xc3\xa9f\xc3\xb6rbundet\n_START_PARAGRAPH_\nSvenska Clart\xc3\xa9f\xc3\xb6rbundet on Ruotsissa toimiva sosialistinen organisaatio. Se perustettiin ensimm\xc3\xa4isen maailmansodan j\xc3\xa4lkeen vuonna 1921 osaksi Ranskassa syntynytt\xc3\xa4 Clart\xc3\xa9-liikett\xc3\xa4. Ennen toista maailmansotaa 1930-luvulla Clart\xc3\xa9 oli sosialistien kokoontumispaikka ja antifasistinen organisaatio. Toisen maailmansodan j\xc3\xa4lkeen organisaatiosta muodostui sosialistien ja kommunistien yhteisj\xc3\xa4rjest\xc3\xb6, jolla oli merkitt\xc3\xa4v\xc3\xa4 asema yliopistojen ja korkeakoulujen vasemmistoliikkeess\xc3\xa4. Keskeisi\xc3\xa4 teemoja olivat opiskelijaj\xc3\xa4rjest\xc3\xb6jen asiat, ty\xc3\xb6v\xc3\xa4enluokan tukeminen sek\xc3\xa4 imperialismin vastustaminen._NEWLINE_Nyky\xc3\xa4\xc3\xa4n organisaatio m\xc3\xa4\xc3\xa4rittelee itsens\xc3\xa4 puolueista riippumattomaksi sosialistisen yhteiskuntaj\xc3\xa4rjestyksen edist\xc3\xa4j\xc3\xa4ksi._NEWLINE_Organisaation ensisijaisena teht\xc3\xa4v\xc3\xa4n\xc3\xa4 on 1980-luvun alusta l\xc3\xa4htien ollut Clart\xc3\xa9-lehden toimittaminen. Lehti ilmestyy nelj\xc3\xa4 kertaa vuodessa (2011)._NEWLINE_Tunnettuja Clart\xc3\xa9n toiminnassa mukana olleita j\xc3\xa4seni\xc3\xa4 ovat mm. Karin Boye ja Jan Guillou. Clart\xc3\xa9 on my\xc3\xb6s yksi S\xc3\xa4pon valvonnan alaisena olleista j\xc3\xa4rjest\xc3\xb6ist\xc3\xa4.'